**ОСНОВНИ РЕЗУЛТАТИ ОТ ИЗСЛЕДВАНЕТО НА ОБРАЗОВАНИЕТО И ОБУЧЕНИЕТО НА ВЪЗРАСТНИ 2022 ГОДИНА**

**(ПРЕДВАРИТЕЛНИ ДАННИ)**

**Население на възраст 25 - 64 години, участващо във формално образование или обучение [[1]](#footnote-1)**

През последните 12 месеца във формално образование са записани 81 хил., или 2.4% от лицата в активна трудова възраст (25 - 64 години). Жените в изследваната възрастова група по-често са учащи във формалното образование - 2.9%, отколкото мъжете - 1.9%. Най-висок е делът на записаните за придобиване на образователно-квалификационна степен „магистър“ - 35.3 хил., или 43.5% от всички записани във формалното образование или обучение.

Участниците, използвали онлайн учебни материали[[2]](#footnote-2) по време на обучението, са 75.1 хил., или 92.7%, а 68.4 хил. (84.4%) са контактували с преподаватели или със служители на образователните институции посредством уебсайт/портал.

**Фиг. 1. Участници във формално образование и обучение през 2011, 2016 и 2022 година по пол**

**Население на възраст 25 - 64 години, участващо в неформално обучение[[3]](#footnote-3)**

Според резултатите от изследването 637.9 хил. лица, или 18.9% от възрастовата група 25 - 64 години, са участвали в поне едно неформално обучение през последните 12 месеца. В сравнение с предходната вълна на изследването се наблюдава намаление с 3.6 процентни пункта.

**Фиг. 2. Участници в неформално образование и обучение по възраст и пол**

Разпределението на участвалите в неформално обучение според завършената най-висока степен на образование е следното:

• с основно или по-ниско образование - 4.7%;

• от завършилите средно образование - 16.1%;

• от завършилите висше образование - 31.1%.

Спрямо трудовия статус делът на участвалите в неформално обучение е най-висок при заетите - 26.1%.

Най-висок е делът на лицата, провели обучение на работното място[[4]](#footnote-4) - 13.8%, следвани от записаните в курсове - 4.2%, семинари или работни срещи („уоркшоп“) с обучителен характер (3.6%), и частни уроци (1.1%).

**Население на възраст 25 - 64 години, участващо в самостоятелно обучение[[5]](#footnote-5)**

Резултатите от проведеното изследване показват, че 1 481.6 хил. лица, или 43.8% от населението на възраст 25 - 64 години, са участвали във форма на самостоятелно обучение през последните 12 месеца. Жените са по-активни от мъжете - съответно 46.9 и 40.8%.

Значителни са различията по степен на завършено образование - 75.8% от лицата с висше образование са участвали в самостоятелно обучение, докато този дял е 35.7% от лицата със средно образование и 9.5% от лицата с основно или по-ниско образование.

Най-висок е делът на участие 25 - 34 годишните - 61.6%, при съответно 44.4% при 35 - 54 годишните и 28.4% при тези на възраст 55 - 64 години. Основните методи за самообучение са с помощта на електронни устройства (онлайн или офлайн), използван от 76.8% от участвалите в тази форма на обучение, следван от образователната информация публикувана в печатните материали (57.2%).

**Фиг. 3. Участвали в самостоятелно обучение на възраст**

 **25 - 64 години по метод на обучението**

**Достъп до информация относно възможностите за образование и обучение**

Информация относно възможностите за образование и обучение през последните 12 месеца са потърсили 218.3 хил., или 6.5% от населението на възраст 25 - 64 години. Жените са по-активни от мъжете - съответно 8.0 и 5.1%. От потърсилите информация, 183.4 хил. лица (84.0%) са открили възможности за включване в образование или обучение. Според източника, от който е получена информацията, с най-висок дял са образователните институции (53.7%) и работодателите/бъдещи работодатели (40.0%).

**Фиг. 4. Източници на информация относно възможностите за обучение по пол на лицата, получили информация**

**Пречки за участие във формално образование и обучение или в неформално обучение**

Според резултатите от изследването 11.8% от населението на възраст 25 - 64 години не са успели да участват през последните 12 месеца, въпреки заявената нужда или желание за включване в образование/обучение. Основните причини (пречки) пред участието в обучение са: липса на свободно време (36.1%), твърде висока цена на образователната/обучителната програма (22.5%) и семейни причини (10.4%).

**Фиг. 5. Пречки за участие в обучение на населението на възраст 25 - 64 години**

**Езикови умения**

Резултатите от изследването показват, че 47.9% от населението в активна трудова възраст (25 - 64 години) ползва поне един чужд език[[6]](#footnote-6). С най-голям дял са ползващите английски език - 30.4%, следвани от използващите руски (14.8%), немски (4.8%) и френски език (1.9%).

**Фиг. 6. Структура на населението на 25 - 64 години по възрастови групи и**

**ползван чужд език**

Наблюдават се съществени различия при ползващите поне един чужд език, в зависимост от възрастта им. Сред най-младите (25 - 34 години) почти две трети ползват поне един чужд език (63.8%), докато този относителен дял за възрастовата група 35 - 44 години е 48.9%, за тези на 45 - 54 години е 44.3% и за най-възрастните (55 - 64 години) е съответно 38.7%.

**Участие в културни събития на населението на възраст 25 - 64 години**

Данните от проведеното изследване показват, че 40.3% от населението на страната на възраст 25 - 64 години не участва в нито едно културно събитие (посещение на представление на живо, кино или културна забележителност) през последните 12 месеца. Посетилите поне веднъж представления на живо (пиеса, концерт, опера, балет) са 38.8%, посетилите киносалони са 38.7%, a посетилите културни забележителности (музеи, художествени галерии, археологически разкопки) - 38.6%.

**Фиг. 7. Относителен дял на лицата, посетили поне веднъж културни събития през последните 12 месеца**

За едногодишен период 48.2% са прочели поне една книга през свободното си време, като се наблюдава намаление от 4.9 процентни пункта спрямо 2016 година. Мъжете, прочели поне една книга през свободното си време, са 38.0%, а жените - 58.5%.

Малко над една трета от населението (36.5%) чете вестници всеки ден, включително и електронни издания. Мъжете са малко по-активни в това отношение в сравнение с жените - съответно 38.4 и 34.5%. От хората с основно или по-ниско образование 9.0% четат вестници, а сред тези със средно и висше образование - съответно 37.8 и 47.9%.

**Методологични бележки**

Изследването на образованието и обучението на възрастни (Adult Education Survey) се провежда във всички държави - членки на ЕС, по единна методология и чрез общ хармонизиран въпросник в съответствие с Регламент (ЕС) 2019/1700 на Европейския парламент и на Съвета от 10 октомври 2019 година. Наблюдението е проведено през периода 12 декември 2022 - 28 февруари 2023 година. Съгласно методологията се измерва участието в различните форми на Учене през целия живот през последните 12 месеца преди датата на анкетиране. Обхваната е представителна за страната извадка от 5 238 обикновени домакинства.

Изследването на образованието и обучението за възрастни се провежда за четвърти път в България. За подготовката на изследването Националният статистически институт използва финансова помощ от Европейската комисия по Договор за безвъзмездна финансова помощ № 101051892-2021-BG-AES с цел изграждане на статистическа инфраструктура и капацитет за настоящата и следващите вълни.

Изпълнени са всички изисквания относно прилагането на възприетите дефиниции и класификации, както и за представителност и точност на резултатите.

Тематичните области, включени във въпросника, са разделени в следните основни модули:

- Социално-демографски характеристики на лицата;

- Достъп до информация относно възможностите за образование и обучение;

- Участие във формално образование и обучение;

- Участие в неформално обучение;

- Пречки за участие във формално или неформално образование и обучение;

- Самостоятелно обучение;

- Езикови умения;

- Участие в културни събития.

Обхваната е представителна за страната извадка от 5 238 обикновени домакинства, като изследването се провежда на принципа на доброволното участие на лицата чрез „пряко интервю“ (не се допуска друго лице от домакинството да отговаря вместо лицето, подлежащо на анкетиране).

 Повече информация и данни от изследването на образованието и обучението на възрастни могат да бъдат намерени на сайта на Националния статистически институт, раздел „Образование и учене през целия живот“ (<http://www.nsi.bg/bg/node/3374/>), както и на Информационна система „Инфостат“ (<https://infostat.nsi.bg/infostat/pages/module.jsf?x_2=42>).

**Приложение**

 **Таблица 1**

**Участници в учене през целия живот (УЦЖ) по пол, възраст, образование**

 **и местоживеене**

|  |  |  |  |
| --- | --- | --- | --- |
|   | **Участвали във формално образование и обучение през последните 12 месеца** | **Участвали в неформално образование и обучение през последните 12 месеца** | **Участвали в самостоятелно образование и обучение през последните 12 месеца** |
| **брой** | **%** | **брой**  | **%** | **брой**  | **%** |
| **Общо** | **81004** | **2.4** | **637911** | **18.9** | **1481568** | **43.8** |
| **По пол** |
| Мъже | 31663 | 1.9 | 302106 | 17.8 | 692547 | 40.8 |
| Жени | 49341 | 2.9 | 335805 | 19.9 | 789021 | 46.9 |
| **По възраст** |
| 25 - 34 | 51361 | 7.8 | 136166 | 20.6 | 408231 | 61.6 |
| 35 - 44 | 16430 | 1.8 | 171164 | 19.3 | 466315 | 52.5 |
| 45 - 54 | 10168 | 1.0 | 210453 | 21.1 | 369608 | 37.1 |
| 55 - 64 | 3046 | 0.4 | 120128 | 14.4 | 237413 | 28.4 |
| **По образование** |
| Основно и по-ниско образование | 5919 | 1.2 | 23742 | 4.7 | 48477 | 9.5 |
| Средно образование | 28099 | 1.5 | 299045 | 16.1 | 663694 | 35.7 |
| Висше образование | 46986 | 4.6 | 315124 | 31.1 | 769397 | 75.8 |
| **По местоживеене** |
| В градовете | 71854 | 2.9 | 538147 | 21.4 | 1225755 | 48.8 |
| В селата | 9150 | 1.0 | 99764 | 11.4 | 255813 | 29.3 |
|  |  |  |  |  |  |  |

**Таблица 2**

**Лица, търсили и получили информация относно възможностите за образование и обучение, по пол, възраст, образование и местоживеене**

|  |  |  |
| --- | --- | --- |
|   | **Лица, търсили информация относно възможности за образование и обучение през последните 12 месеца** | **Лица, получили информация относно възможности за образование и обучение през последните 12 месеца** |
| **брой** | **%** | **брой**  | **%** |
| **Общо** | **218268** | **6.5** | **183364** | **5.4** |
| **По пол** |
| Мъже | 85042 | 5.1 | 68650 | 4.0 |
| Жени | 133227 | 8.0 | 114715 | 6.8 |
| **По възраст** |
| 25 - 34 | 76210 | 11.6 | 66625 | 10.1 |
| 35 - 44 | 67262 | 7.7 | 57781 | 6.5 |
| 45 - 54 | 49653 | 5.1 | 45411 | 4.6 |
| 55 - 64 | 25144 | 3.0 | 13548 | 1.6 |
| **По образование** |
| Основно и по-ниско образование | 10366 | 2.0 | 8945 | 1.8 |
| Средно образование | 60451 | 3.3 | 60876 | 3.3 |
| Висше образование | 147452 | 14.6 | 113544 | 11.2 |
| **По местоживеене** |
| В градовете | 191498 | 7.7 | 164034 | 6.5 |
| В селата | 26770 | 3.1 | 19331 | 2.2 |

 **Таблица 3**

**Лица, ползващи основни чужди езици, по пол, възраст, образование**

**и местоживеене**

|  |  |  |
| --- | --- | --- |
|   | **Ползващи най-малко един чужд език** | **Основни чужди езици** |
| **английски език** | **руски език** | **немски език** |
| **брой** | **%** | **брой**  | **%** | **брой**  | **%** | **брой**  | **%** |
| **Общо** | **1616893** | **47.9** | **1023833** | **30.4** | **500221** | **14.8** | **161955** | **4.8** |
| **По пол** |
| Мъже | 762495 | 45.0 | 498197 | 29.4 | 197418 | 11.6 | 75318 | 4.4 |
| Жени | 854398 | 50.9 | 525636 | 31.3 | 302803 | 18.0 | 86637 | 5.2 |
| **По възраст** |
| 25 - 34 | 421977 | 63.8 | 347737 | 52.6 | 42333 | 6.4 | 50353 | 7.6 |
| 35 - 44 | 431519 | 48.9 | 319114 | 36.2 | 68493 | 7.8 | 45208 | 5.1 |
| 45 - 54 | 440231 | 44.3 | 251852 | 25.3 | 186255 | 18.7 | 44580 | 4.5 |
| 55 - 64 | 323165 | 38.7 | 105130 | 12.6 | 203141 | 24.3 | 21813 | 2.6 |
| **По образование** |
| Основно и по-ниско образование | 143470 | 28.4 | 11976 | 2.4 | 9677 | 1.9 | 1468 | 0.3 |
| Средно образование | 701132 | 37.8 | 376808 | 20.3 | 236795 | 12.8 | 53746 | 2.9 |
| Висше образование | 772291 | 76.1 | 635048 | 62.6 | 253748 | 25.0 | 106740 | 10.5 |
| **По статус в заетостта** |
| Заети | 1235935 | 52.7 | 871618 | 37.1 | 393245 | 16.8 | 130168 | 5.5 |
| Безработни | 197392 | 36.6 | 82164 | 15.2 | 43901 | 8.1 | 23697 | 4.4 |
| Икономически неактивни | 183566 | 37.8 | 70051 | 14.4 | 63074 | 13.0 | 8091 | 1.7 |
| **По местоживеене** |
| В градовете | 1279302 | 51.0 | 875211 | 34.9 | 421755 | 16.8 | 141916 | 5.7 |
| В селата | 337590 | 38.9 | 148622 | 17.1 | 78466 | 9.1 | 20039 | 2.3 |

**Таблица 4**

**Лица, посетили културни събития през последните 12 месеца, по пол, възраст, образование и местоживеене**

|  |  |  |  |
| --- | --- | --- | --- |
|   | **Посетили представления на живо** | **Посетили кино** | **Посетили културни забележителности** |
| **брой** | **%** | **брой**  | **%** | **брой**  | **%** |
| **Общо** | **1312292** | **38.8** | **1309190** | **38.7** | **1306356** | **38.6** |
| **По пол** |
| Мъже | 549027 | 32.3 | 681588 | 40.1 | 558309 | 32.9 |
| Жени | 763265 | 45.3 | 627602 | 37.3 | 748048 | 44.4 |
| **По възраст** |
| 25 - 34 | 293378 | 44.3 | 376695 | 56.9 | 279273 | 42.2 |
| 35 - 44 | 331057 | 37.3 | 404854 | 45.6 | 363102 | 40.9 |
| 45 - 54 | 407700 | 41.0 | 351957 | 35.4 | 374048 | 37.6 |
| 55 - 64 | 280158 | 33.5 | 175685 | 21.0 | 289934 | 34.7 |
| **По образование** |
| Основно и по-ниско образование | 30756 | 6.0 | 34534 | 6.8 | 19708 | 3.9 |
| Средно образование | 583056 | 31.4 | 652655 | 35.1 | 616958 | 33.2 |
| Висше образование | 698481 | 68.8 | 622001 | 61.3 | 669691 | 66.0 |
| **По местоживеене** |
| В градовете | 1164845 | 46.4 | 1132017 | 45.1 | 1130688 | 45.0 |
| В селата | 147447 | 16.9 | 177173 | 20.3 | 175668 | 20.2 |

1. Формалното образованиевключва регулярната образователнасистема (училища, колежи, университети, центрове за професионално обучение) и води до придобиване на степен на образование и/или степен на професионална квалификация. [↑](#footnote-ref-1)
2. Електронни учебници, аудио-визуални материали, онлайн речници и други. [↑](#footnote-ref-2)
3. 1 Целенасочено и организирано обучение,но успешното музавършване не води до придобиването на степен на образование или степен на професионална квалификация. Най-често срещаните форми на неформалното обучение са курсове, частни уроци, семинари и работни срещи с обучителен характер, обучение на работното място и инструктажи по безопасност на труда. [↑](#footnote-ref-3)
4. Специфична категория на неформалното обучение. Характеризира се с планиран период на обучение, инструкции или практика, непосредствено на работното място и в присъствието на инструктиращо лице. [↑](#footnote-ref-4)
5. Целенасочена (преднамерена) дейност за повишаване на знанията или уменията, без участието на преподавател и без предварително структуриран учебен план и график. [↑](#footnote-ref-5)
6. Едно лице използва чужд език, когато то комуникира активно или пасивно, с разбиране и/или използване на думи и познава структурата на езика. Езикът, научен от ранно детство в семейството, не се счита за познание на чужд език. [↑](#footnote-ref-6)